Translate the text from Welsh to English.



 
Bydd y Prif Weinidog Mark Drakeford yn cyhoeddi cyfyngiad newydd ar y nifer o bobl a all gwrdd o dan do wrth i dystiolaeth ddangos mai cynulliadau o dan do yw prif ffynhonnell trosglwyddiad y feirws yng Nghymru.


Anogir pobl hefyd i ddal i weithio gartref lle bynnag y bo modd i gyfyngu ar gyswllt rhwng pobl a bydd awdurdodau lleol yn cael pwerau newydd i gau lleoliadau a digwyddiadau ar sail iechyd y cyhoedd.


Daw’r newidiadau diweddaraf i rym ddydd Llun (Medi 14\) wrth i’r nifer o achosion o’r coronafeirws gynyddu yn genedlaethol, gyda sawl man problemus o ran yr haint, yn enwedig yng Nghymoedd y De.


Dywedodd y Prif Weinidog Mark Drakeford:



> Mae achosion o’r coronafeirws yn cynyddu eto yng Nghymru, wedi sawl wythnos o weld niferoedd yn lleihau.
> 
> 
> Unwaith eto, mae’n rhaid inni ganolbwyntio ar dynhau’r cyfyngiadau ar draws Cymru i atal achosion rhag cynyddu ymhellach ac atal y broblem rhag gwaethygu – fel y gwelwyd mewn mannau eraill yn y DU.
> 
> 
> Mae’r mesurau newydd yr ydym yn eu cyhoeddi heddiw wedi’u cynllunio i atal argyfwng coronafeirws newydd yma yng Nghymru, yn hytrach nag ymateb i un.
> 
> 
> Nid yw Cymru’n imiwn i’r lledaeniad coronafeirws mewn mannau eraill yn y DU, ac wrth i anawsterau godi mewn ardaloedd eraill mae’n rhaid inni ddisgwyl i hynny gael effaith arnom ninnau hefyd.


O ddydd Llun, bydd yn orfodol i bobl dros 11 oed wisgo gorchudd wyneb mewn mannau cyhoeddus o dan do, fel siopau. Bydd pobl nad ydynt yn gallu gwisgo gorchudd wyneb oherwydd rhesymau iechyd neu resymau meddygol wedi’u heithrio, yn yr un modd â’r rheolau ar gyfer cludiant cyhoeddus.


Ni fydd angen gwisgo gorchuddion wyneb mewn tafarndai neu fwytai am y tro, ond mae Llywodraeth Cymru’n cynnal adolygiad cyflym o’r dystiolaeth ynglŷn ag a ddylid eu hymestyn i’r sector lletygarwch.


Mae’r rheolau ar orchuddion wyneb yn newid oherwydd cynnydd yng nghyfradd gyffredinol yr achosion newydd o coronafeirws yng Nghymru, sy’n awgrymu bod risg difrifol y bydd y feirws yn lledaenu’n ehangach unwaith eto.


Ar hyn o bryd, caniateir i bobl ymgynnull o dan do gyda phobl o hyd at bedair aelwyd arall, ond dim ond os ydynt wedi ffurfio aelwyd estynedig â’i gilydd (gwelwir hyn weithiau yn swigen).


O ddydd Llun, dim ond hyd at chwech o bobl o’r aelwyd estynedig fydd yn cael cwrdd o dan do ar unrhyw adeg. Mae’r rheol hon yn berthnasol mewn tafarndai a bwytai yn ogystal ag yng nghartrefi pobl. Nid yw plant o dan 11 oed yn cael eu cyfrif fel rhan o’r 6\.


Ond, nid yw hyn yn berthnasol yng Nghyngor Bwrdeistref Sirol Caerffili lle mae


cyfyngiadau lleol mwy caeth ar waith i reoli cynnydd mawr mewn achosion coronafeirws ac i ddiogelu iechyd y cyhoedd – ni chaniateir aelwydydd estynedig bellach, ac ni chaniateir ichi gwrdd yn gymdeithasol ag unrhyw un nad yw’n byw gyda chi. Mae hyn yn berthnasol mewn tafarndai a bwytai yn ogystal ag yng nghartrefi pobl.


Bydd gweinidogion hefyd yn rhoi pwerau newydd i awdurdodau lleol i gau lleoliadau ar sail iechyd y cyhoedd i fynd i’r afael â lledaeniad y feirws.


Ychwanegodd y Prif Weinidog Mark Drakeford:



> Rydym wedi bod drwy lawer iawn gyda’n gilydd eleni ac mae pob un ohonom eisiau gweld y coronafeirws yn diflannu, ond bydd hyn ond yn bosibl os yw pob un ohonom yn dilyn y rheolau ac yn gweithredu i’n diogelu ni ein hunain a’n hanwyliaid a diogelu Cymru.


I fynd i’r afael â lledaeniad coronafeirws, mae’n rhaid i bobl yng Nghymru gadw at y rheolau canlynol:


* cadwch bellter cymdeithasol o 2 fetr bob amser
* golchwch eich dwylo yn rheolaidd
* gorchuddiwch eich wyneb mewn mannau cyhoeddus o dan do
* os ydych chi’n cwrdd ag aelwyd arall, nad ydynt yn rhan o’ch aelwyd estynedig, arhoswch yn yr awyr agored. Ni ddylai pobl gymdeithasu â phobl nad ydynt yn rhan o’u haelwyd neu eu haelwyd estynedig.
* gweithiwch gartref os yw’n bosibl






Translation:


 
First Minister Mark Drakeford will announce a new limit on the number of people who can meet indoors as evidence shows indoor gatherings are the main source of transmission for the virus in Wales.


People will also continue to be encouraged to work from home wherever they can to limit person\-to\-person contact and local authorities will be given new powers to shut down premises and events on public health grounds.


The latest changes will come into effect on Monday (September 14\) amid an increase in cases of coronavirus nationwide and the emergence of a number of hotspot areas, particularly in the South Wales Valleys.


First Minister Mark Drakeford said:



> Coronavirus is on the rise again in Wales, after many weeks of being in decline.
> 
> 
> Once again we are having to focus on tightening restrictions across Wales to prevent cases from rising even higher and prevent the problem from worsening – as we have seen elsewhere in the UK.
> 
> 
> The new measures we are announcing today are designed to prevent a new coronavirus crisis here in Wales, not respond to one.
> 
> 
> Wales is not immune to the spread of coronavirus elsewhere in the UK, and as difficulties deepen elsewhere, we must expect that to have an impact here, too.


From Monday, it will become compulsory for people over 11 to wear a face covering in public indoor spaces, such as shops. There will be exemptions for people who cannot wear face coverings for health or medical reasons, similar to those for public transport.


Face coverings will not be required in pubs or restaurants for the time being but the Welsh Government is carrying out a rapid review of the evidence about whether they should be extended to the hospitality sector.


The rules on face coverings are being changed because of an increase in the overall incidence rate of new cases of coronavirus in Wales, which indicates there is a serious risk of the virus spreading more widely once again.


At the moment, people are allowed to gather socially indoors with people from up to four other households, but only if they have formed an exclusive extended household (also known as a bubble).


From Monday, only a maximum of six people from the extended household will be able to meet indoors at any one time. This rule applies in pubs and restaurants as well as in people’s homes. Children under 11 will not be counted in the six.


However, this will not apply in Caerphilly County Borough Council area where stricter local restrictions have been introduced to control a sharp rise in coronavirus cases and protect public health – extended households are no longer allowed and no social meetings with anyone you don’t live with are allowed. This applies in pubs and restaurants as well as in people’s homes.


Ministers will also be giving local authorities new powers to close premises on public health grounds to tackle the spread of the virus.


First Minister Mark Drakeford added:



> We have all been through so much together this year and we all want to see an end to coronavirus but this will only happen if we all follow the rules and take action to protect ourselves and our loved ones and keep Wales safe.


To tackle the spread of coronavirus, people in Wales must:


* always observe 2m social distancing
* wash your hands regularly
* cover your face in indoor public places
* if you meet another household, outside your extended household, stay outdoors. People must not socialise with people who are not in their household or extended household.
* work from home if you can